สวัสดีค่ะ ตาติดเชื้อคุณที่ รพ ให้ยาciprofloxacin มากินวันละ 2 เม็ดหลังอาหาร 7 วันและยาป้ายตา terramycin วันศุกร์ที่ 7 กินยาครั้งแรก ตอนค่ำวันเสาร์ที่ 8 กินเที่ยง และ ช่วงดึกๆ ประมาณ 5 ทุ่ม แต่ว่าหลังจากกินไปสักพัก มีอาการเหมือนตัวสั่น (ไม่ใช่ใจสั่น) ตอนนั่งไม่รู้สึก แต่นอนรู้สึกเลยว่าสั่น หลับแทบไม่ได้เลย แบบนี้อันตรายไหม ควรหยุดทานยานี้ไหมคะ ยังไม่ได้กินยาครั้งแรกของวันนี้ เพราะถ้าอยู่ท่านอนยังรู้สึกสั่นๆ แต่อยู่ท่านั่งไม่ได้รู้สึกอะไร เลยเป็นกังวลนิดหน่อยปล. ก่อนคุณจ่ายยาตัวนี้ให้ได้แจ้งคุณไปว่าใช้ไดคล้อกซาซีลิน ไม่ได้เพราะผลข้างเคียง ไม่รู้ว่าตัวนี้อยู่กลุ่มเดียวกันไหมคะ แต่ผลข้างเคียงคนละแบบกับตอนใช้ไดคล็อกซานะ อันนั้นหายใจแล้วเจ็บหมดทั้งซี่โครงเลย
สวัสดีค่ะ ยา Ciprofloxacin (ไซโปรฟลอกซาซิน) เป็นยาปฏิชีวนะกลุ่มควิโนโลน (Quinolones) ใช้รักษาการติดเชื้อแบคทีเรียบางชนิด เช่น การติดเชื้อทางเดินหายใจ ทางเดินปัสสาวะอักเสบ อาหารเป็นพิษ ต่อมลูกหมากติดเชื้อ โรคหนองใน ปอมบวม โรคแอนแทรกซ์ รวมไปถึงการติดเชื้อที่ผิวหนัง กระดูก ข้อต่อ และช่องท้อง เป็นต้นสำหรับผลข้างเคียงที่อาจพบได้ เช่น เวียนหัว คลื่นไส้ อาเจียน ปวดท้อง แสบร้อนทรวงอก นอนไม่หลับ ปวดศีรษะ มึนงง สับสน นอนไม่หลับ สั่น ง่วงซึม ฝันร้าย เห็นภาพหลอน ไวต่อแสง ยาตกผลึกในปัสสาวะ ค่าไนโตรเจนในกระแสเลือดสูงขึ้น ค่าการทำงานของตับผิดปกติ หัวใจเต้นเร็ว ความดันโลหิตต่ำ บวมน้ำ เป็นต้นดังนั้น หากทานยา แล้วเกิดอาการเหมือนตัวสั่น ก็อาจเป็นผลข้างเคียงจากยาได้ค่ะ ซึ่งไม่ได้อันตรายอะไร แต่หากทำให้นอนไม่หลับ จนมีผลต่อการใช้ชีวิตประจำวัน ก็อาจต้องหยุดทานยาไป และอาจต้องไปพบแพทย์เพื่อพิจารณาเปลี่ยนชนิดยาให้ค่ะ แต่หากไม่ได้เป็นมาก จนรบกวนชีวิตประจำวัน และยังนอนหลับได้บ้าง ก็อาจทานยาต่อไปค่ะสำหรับยาไดคลอกซาซีลิน (dicloxacillin) เป็นยาปฏิชีงนะฆ่าเชื้อเช่นกัน แต่อยู่ในกลุ่มยา เพนิซิลิน ซึ่งเป็นคนละกลุ่มกับยา Ciprofloxacin ค่ะส่วนยา Terramycin แบบขี้ผึ้งป้ายตานั้น จะมีตัวยาคือ Oxytetracycline HCl และ Polymyxin B sulfate สำหรับส่วนประกอบอื่นๆ ที่มีอีกได้แก่ white petrolatum และ liquid petrolatum ซึ่งผลข้างเคียงที่อาจเกิดขึ้นได้ เช่น อาการตาแดง ปวดตา ระคายเคืองตา ตาแห้ง เป็นต้น